เครือข่ายผู้บริโภคแนะคูปอง 690 บาทแลกกล่องและเสาคุณภาพดีได้
เครือข่ายองค์กรผู้บริโภคแนะใช้คูปองราคา 690 บาท แลกกล่องดิจิตอลพร้อมเสาที่มีสเปคสูงกว่าที่ กสทช. กำหนดก็ได้ โดยไม่จำเป็นต้องจ่ายเพิ่ม แนะอย่าใจร้อนรีบไปแลก เพราะบริษัทจะแข่งกัน14 ต.ค.2557 หลังจากที่เครือข่ายองค์กรผู้บริโภคเสนอ กสทช. และคสช.ให้มีการกำหนดราคาคูปอง 690 บาท และต่อมา กสทช. ได้มีมติยืนยันกำหนดราคาคูปอง 690 บาทออกมา ทำให้สามารถประหยัดงบประมาณ ไปได้เกือบ 7000 ล้านบาทนั้นดร.วีรพันธ์ รังสีวิจิตรประภา อาจารย์คณะวิศวกรรมศาสตร์ จุฬาลงกรณ์มหาวิทยาลัย กล่าวว่า ได้ร่วมกับมูลนิธิเพื่อผู้บริโภค ตรวจสอบกล่องแปลงสัญญาณทีวีดิจิตอลในท้องตลาด ก่อนมีการแจกคูปองในช่วงเดือนตุลาคม นอกจากสัญลักษณ์น้องดูดี และตรา กสทช.แล้ว ยังมีข้อสังเกตที่ผู้บริโภคควรให้ความสำคัญก่อนที่จะซื้อหรือใช้คูปองไปแลกกล่องรับสัญญาณทีวีดิจิตอล ดังนี้1. ในส่วนของตัวกล่องภายนอก จากการสำรวจกล่องรับสัญญาณทีวีดิจิตอลที่วางจำหน่ายในท้องตลาดพบว่า แม้เป็นกล่องจะมีราคาขายใกล้เคียงกัน หากผู้บริโภคจะเลือกซื้อกล่อง ก็ควรเลือกกล่องที่มีปุ่มเปิดปิดที่ตัวกล่องด้วย เพราะหากรีโมทหายไป หรือใช้งานไม่ได้ อย่างน้อยก็สามารถรับชมทีวีดิจิตอลได้โดยการใช้ปุ่มกดจากตัวกล่อง2. ในส่วนปุ่มนูนสัมผัสตรงเลข 5 เพื่อรองรับการใช้งานของผู้ที่ติดขัดในการมองเห็น ซึ่งจากการสำรวจพบว่าผู้ประกอบการทุกรายให้ความสำคัญ และมีปุ่มดังกล่าว เป็นไปตามมาตรฐานของ กสทช.3. ตัวรีโมท จากการสำรวจพบว่าบางยี่ห้อ ไม่ได้ทำเป็นเมนูภาษาไทย ซึ่งอาจทำให้เกิดความสับสนของผู้บริโภคในการใช้งาน เนื่องจาก รีโมททีวีดิจิตอล จะมีปุ่มต่างๆ มากกว่า รีโมททีวีทั่วไป ซึ่งในส่วนของ บริษัท ที่จัดทำรีโมทเป็นภาษาไทย ได้แก่ SAMART One Box Home MY BOX CLEO Aconatic และ NANO เป็นต้น4. ในส่วนของคู่มือการใช้งานกล่องรับสัญญาณทีวีดิจิตอลนั้น ตามกำหนดมาตรฐานของ กสทช. ระบุว่าต้องมีทั้งภาษาไทยและภาษาอังกฤษ แต่จากการสำรวจพบว่า ในบางยี่ห้อ มีเพียงภาษาไทย ไม่มีภาษาอังกฤษ ซึ่งยี่ห้อที่เป็นไปตามมาตรฐานของ กสทช. โดยมีทั้งสองภาษา ได้แก่ LEOTECH One Box Home AJ Aconatic Planetcomm Family Topfield MY BOX CLEO IPM SAMSUNG และ Haier5. ผู้บริโภคควรเลือกซื้อกล่องที่ใช้สายพ่วงตัวแปลงไฟ (Adapter) เนื่องจากหากกล่องมีปัญหาตรงสายต่อไฟ ก็ยังสามารถหาซื้อ Adapter มาเปลี่ยนได้ หากเป็นกล่องทีวีดิจิตอล ที่ใช้สายเสียบตรงเข้ากับกล่อง หากสายไฟมีปัญหา ก็จะทำให้กล่องทีวีดิจิตอลดังกล่าวใช้งานไม่ได้เลย ทำให้ผู้บริโภคเกิดภาระที่ต้องซื้อกล่องใหม่มาเปลี่ยน แทนที่จะเสียเงินซื้อเพียงแค่ตัว Adapter ที่มีราคาถูกกว่า6. เรื่องของการใช้ไฟฟ้า กล่องบางรุ่นมีตัวจ่ายไฟที่จ่ายกระแสได้น้อยกว่าที่กล่องต้องการ ทำให้การใช้งานของตัวจ่ายมีอายุการใช้งานสั้นลง ดังนั้นจึงควรเลือกตัวจ่ายไฟที่สามารถจ่ายกระแสไฟได้เท่ากับหรือมากกว่าที่กล่องต้องการ7. คนที่ตั้งใจจะชมช่องรายการความคมชัดสูง หรือ ช่อง HD จากกล่องรับสัญญาณทีวีดิจิตอล ต้องต่อสายรับสัญญาณจากกล่องรับสัญญาณเข้าสู่ทีวีด้วยสาย HDMI เท่านั้น เพราะสายสัญญาณ AV เป็นการส่งสัญญาณแบบอนาล็อก การรับชมช่องแบบ HD ก็จะได้คุณภาพความคมชัดไม่สมบูรณ์ 100% เพราะฉะนั้นถ้าอยากดูช่อง HD ที่คมชัดจริงๆ ต้องต่อด้วยสายสัญญาณนางสาวสารี อ๋องสมหวัง เลขาธิการมูลนิธิเพื่อผู้บริโภค กล่าวว่า จากการที่เครือข่ายองค์กรผู้บริโภคผลักดันให้ กสทช. กำหนดราคาคูปองที่ 690 บาทได้ ทำให้สามารถประหยัดงบประมาณไปได้เกือบ 7000 ล้านบาท นอกจากนี้เครือข่ายองค์กรผู้บริโภค ได้มีการเชิญบริษัทที่ผลิตหรือจำหน่ายกล่องทีวีดิจิตอลในประเทศไทย เข้าร่วมจำหน่ายกล่องทีวีดิจิตอลพร้อมเสาอากาศในราคา 690 บาท เพื่อผู้บริโภค โดยมีบริษัทตอบรับเข้าร่วมขายกล่องทีวีดิจิตอล 690 บาททั้งสิ้น 4 บริษัท ได้แก่ สามาร์ท โซเคน วันบ็อกโฮม และซูเปอร์จี ซึ่งมี 4 บริษัทได้ผ่านมาตรฐานกล่องของกสทช.แล้ว ก็ต้องขอขอบคุณทั้งสี่บริษัทที่ร่วมจำหน่ายกล่องทีวีดิจิตอล 690 บาท เพื่อช่วยเหลือผู้บริโภคในการเปลี่ยนผ่านจากระบบทีวีอะนาล็อกเข้าสู่ระบบทีวีดิจิตอลนางมณี จิตรโชติมงคลกุล อนุกรรมการด้านสื่อและโทรคมนาคม คณะกรรมการองค์การอิสระเพื่อการคุ้มครองผู้บริโภคภาคประชาชน กล่าวว่า ขณะนี้พบว่ามีผู้ประกอบการบางรายอ้างว่าการแลกกล่องทีวีดิจิตอลของบริษัทที่เข้าร่วมโครงการ กสทช. มีความจำเป็นต้องนำสำเนาบัตรประชาชนมาประกอบด้วย จึงเป็นช่องทางให้ผู้ประกอบการแอบอ้างเรียกเก็บบัตรประชาชน ซึ่งในส่วนนี้ กสทช.ควรมีมาตรการป้องกันและลงโทษผู้ประกอบการที่มีพฤติกรรมดังกล่าวอย่างจริงจังเพื่อคุ้มครองสิทธิของผู้บริโภคนางสาวชลดา บุญเกษม กรรมการเขตภาคกลาง อนุกรรมการด้านสื่อและโทรคมนาคม ของคณะกรรมการองค์การอิสระเพื่อการคุ้มครองผู้บริโภคภาคประชาชน กล่าวว่า อาศัยอยู่ในจังหวัดพระนครศรีอยุธยา ซึ่งเป็นจังหวัดนำร่องของ กสทช. ในการแจกคูปองแลกซื้อกล่องทีวีดิจิตอล ราคากล่องที่จำหน่ายในปัจจุบันยังอยู่ในราคาที่สูง ขอให้ผู้บริโภคอย่าใจร้อน เพราะเชื่อว่าหลังวันที่ 20 ต.ค. จะมีบริษัทจำหน่ายกล่องพร้อมเสาในราคาถูกลง
เครือข่ายองค์กรผู้บริโภคแนะใช้คูปองราคา 690 บาท แลกกล่องดิจิตอลพร้อมเสาที่มีสเปคสูงกว่าที่ กสทช. กำหนดก็ได้ โดยไม่จำเป็นต้องจ่ายเพิ่ม แนะอย่าใจร้อนรีบไปแลก เพราะบริษัทจะแข่งกัน 14 ต.ค.2557
กล่องเซ็ตท็อปบ็อกซ์,กสทช.,ทีวีดิจิตอล,มูลนิธิเพื่อผู้บริโภค